ཚོགས་ཁང་ཕྱི་རོལ་ན་དོལ་རྒྱལ་ངོ་རྒོལ་བ་ལས་གཞན་དང་བླངས་དགའ་བསུ་བའང་མང་པོ་འདུས་ཡོད་ཅིང་།བོད་དོན་ཞུ་གཏུག་དང༧རྒྱལ་བ་རིན་པོ་ཆེ་མཆོག་ལ་དགའ་བསུ་ཞུ་མཁན་བོད་མིས་གཙོས་རྒྱལ་སྤྱིའི་བོད་དོན་རྒྱབ་སྐྱོར་བ་བརྒྱ་ཕྲག་འགས་གྲུབ་པའི་བོད་དོན་ལས་འགུལ་དཔུང་ཚོགས་ཀྱིས་མགྲོན་ཁང་གི་མདུན་དུ།བོད་ཆེན་པོའི་གངས་དཀར་གཡུ་སེང་གི་རྒྱལ་དར་དང་།༧གོང་ས་མཆོག་གི་མཐོང་གྲོལ་རིན་པོ་ཆེ་དགུང་དུ་འཕྱུར་ནས།རྒྱལ་སའི་དགུན་ཁའི་ལྷགས་རླུང་ཁྲོད།མི་རེའི་སེམས་ན་དྲོད་རེད།མི་རེའི་ངོ་ན་འཛུམ་རེ།དགའ་བའི་གླུ་དང་སྐྱིད་པའི་བྲོ་འཁྲབ་ནས་དགའ་དགའ་སྤྲོ་སྤྲོས་བསུ་བ་རྒྱ་ཆེན་གནང་ཡོད་པ་རེད།